شفیق الرحمن شاہ بن أنیس الرحمن شاہ بن عزیز الرحمن شاہ بن عبد اللہ شاہ بن موسی پیر بن پیر عبد الکبیر شاہ بن شاہ عبد الخالق سے چلتا ہوا یہ شجرہ بابا سید مسعود نروری سہروردی بغدادی نزیل سرینگر کشمیر BaBa. Srinagar Kashmir Masood (Masud Narwari baghdadi ) سے جا ملتا ہے۔

بابا مسعود نروری سہروردی سلسلہ کے معروف بزرگ گذرے ہیں۔ آپ صاحب عمل پابند شریعت بزرگ تھے۔ آپ سید احمد کرمانی کے خلیفہ خاص تھے۔ آپ کا تعلق امام حسن کے نسب سے تھا آپ کی پیدائش بغداد میں ہوئئ۔ اور وہیں آپ نے ابتدائی تعلیم حاصل کی۔ کثرت عبادت و ریاضت کی وجہ سے جلد ہی ایک ممتاز مقام حاصل کر لیا۔ کچھ عرصہ بعد آپ کو حکم ہوا کشمیر جانے کا اس طرح آپ بغداد سے ہجرت کر کے پہلے ملتان اور پھر کشمیر سرینگر تشریف لائے۔ آپ کے اولاد کشمیر کے دونوں حصوں میں پای جاتی ہے۔. سیادت سے متعلق جو ترمیم کی گئی تھی وہ درست نہیں تھیں. تاریخ دان خاص کر کے کشمیر کے مشہور ولی بابا داود مشکوءتی کے مطابق آپ کی سیادت تسلیم شدہ ہے.

== شجرہ نسب محمد مسعود الدین نروی سہروردی بغدادی مدفن بمقام نرورہ سرینگر کشمیر

اردو ترجمہ روایت ( بزبان فارسی) محررہ 14 رمضان المبارک 1201ھ جس میں بابا مسود الدین نروری کے شجرہ نسب کے بارے میں مورخوں اور مسند علما کی تحقیق درج ہے۔ شیخ مسعود الدین جب کشمیر تشریف لائے جیسا کہ مندرجہ ذیل روایت سے معلوم ہوتا ہے۔ جو مستند علما نے بزبان فارسی سند وراثت خاندان مسعودیہکے بارے میں تحریر فرمائی ہے اور یہ روایت مولانا غلام رسول صاحب میر واعظ کشمیر نے 14 رمضان المبارک 1201ھ میں تحریر فرمائی ہے۔ اس کی تائید و تصدیق مندرجہ ذیل علما ربانی اور بزرگان دین نے فرمائی ہے۔ 1۔ خواجہ محمد حسن صاحب نقشبندی مرحوم مجاور زیارت خواجہ بہاالدین نقشبند خواجہ بازار سرینگر 2۔ میر محمد یاسین صاحب خانیاری مرحوم مجاور و منتظم زیارت دستگیر صاحب خانیار سرینگر 3۔ محمد سلام الدین صاحب مرحوم مجاور و منتظم درگاہ حضرت بل سرینگر

اللہ تعالیٰ کے نام سے شروع جو سب سے بڑا رحم کرنے والا ہے

اللہ تعالیٰ کی صحیح حمد اور درود بر ذات مقدس ہاشمی مکی و مدنی ﷺ اور ان کی آل پر اور ان کے تمام برادر انبیا و مرسلین پر صلوٰۃ و تسلیم کے بعد اس بات کی وضاحت کی جاتی ہے کہ تاریخ تحفتہ الاخبار میں نوادر الاسرار فی الحالات الاخیار) سے نقل کیا گیا ہے ک اور انکا شجرہ نسب اس وجہ سے پایہ ثبوت کو پہنچ جاتا ہے اور وہ یہ ہے :۔ سیدنا علی المرتضے ٰ کے فرزند سیدنا امام عالی مقام امام حسن مجتبے ٰ اور ان کے فرزند سید محمد المعروف امام حسن المثنی اور ان کے فرزند سید عبد اللہ المحسنؓ اور ان کے فرزند سیّد موسیٰ اور ان کے فرزند سید عبد اللہ ثانی اور ان کے فرزند سید موسیٰ ثانی اور ان کے فرزند سید داؤد اور سید داؤد کے چار فرزند تھے۔ پہلے فرزند کا نام سیّد محمد تھا جن کی چھٹی پشت سے سلطان المشائخ شیخ عبد القادر جیلانی ہیں۔ دوسری فرزند کا نام سیّد قاسم تھا جو لاولد تھے۔ سید داؤد کے تیسرے فرزند سید علی تھے ان کی اولاد ماورء النہر میں ہیں۔ سیّد داؤد کے چوتھے فرزند کا نام سید حسین اور انکا بیٹا سیّد احمد اور انکا بیٹا سیّد طاہراور انکا بیٹا سیّد عبد الواسع انکا بیٹا سیّد عباس انکا بیٹا سیّد عبد المجیدانکا بیٹا سیّد نعیم الدین انکا بیٹا سیّد عبد الحلیم انکا بیٹا سیّد عبد الوکیل کو کہ یونان میں پیدا ہوئے۔ بوجہ دلی طلب کہ سیّد عبد الوکیل نے وہاں ہی نشو و نما پائی اور علوم ظاہری و باطنی حاصل کر لیا۔ وہاں سے غلبہ حال کی وجہ سے شہر یونان سے سیرو سیاحت کے لیے باہر آئے اور اپنے آبائی وطن سے اپنی میراث کو ترک کر کے روانہ ہوئے۔ رفتہ رفتہ شہر بلخ میں تشریف لائے۔ وہاں پر کچھ دیر قرار کیا۔ اور مرشد حقانی کی وساطت سے فنا فی اللہ سے بقا باللہ کے درجے میں آئے۔ پھر کچھ دیر بعد ہوش میں آ کر اور کمال و احساس کے آثار ظاہر ہوئے اور کافی دیر وہاں رہے اور اپنا نام سیادت پوشیدہ رکھا اور طلبہ و خلفاء اور شاگردوں کے التجا پر شہر بلخ میں قیام فرمایا اور وہیں سکونت اختیار کی اور جوانی کے عالم میں انھیں حسُن کامل تھا نیز جسمانی طاقت میں بھی اضافہ ہوا۔ علم مزید حاصل کر کے مکمّل عالم ربانی بن گئے۔ شہر بلخ میں ایک عارفہ کاملہ اور مشہور و معروف خدا ترس خاتون کے ساتھ نکاح عمل میں لایا۔ اللہ تعالیٰ نے اپنے فضل و کرم سے ایک نیک فرزند عطا کیا جس کا اسم گرامی محمد قاسمؒ رکھا گیا۔ یہ حضرت اسی شہر بلخ میں حد بلوغت تک پہنچے۔ جوانی میں کامل حسن و جمال اور صحتمندی حاصل ہوئی پھر علم ظاہر و باطنی حاصل کر کے عالم کامل بن گئے۔ شہر بلخ سے شہر بخارا تک آنا جانا جاری رہا۔ اور شہر بخارا میں بارگاہ حضرت خواجہ مشکل کُشاہ خواجہ بہاء الدین نقشبندی ؒ سے کافی فیض حاصل کیا۔ عارف کامل بن گئے اور سیرو سیاحت میں مصروف ہو گئے۔ جیسا کہ قرآن پاک میں اللہ تعالیٰ کا فرمان ہے۔ ’’ سیروافی الارض‘‘ یعنی زمین میں گھومو۔ بغداد شریف ’’عرفان آباد‘‘ پہنچ گئے اس وقت شہنشاہ بغداد عارفوں کے بادشاہ جناب شیخ سیّد عبد القادر جیلانی اس دنیا فانی سے دارُلبقا رخصت ہو چکے تھے۔ آخر سید محمد قاسم ؒ نے بھی ان کے روضہ مبارک پر قرار کیا اور کافی عرصہ وہاں گزارا۔ وہاں کے فیوض و برکا ت سے مستفید ہو کر بہت بڑے عارف بن گئے اور بغداد شریف میں ہی نکاح عمل میں لایا اور اللہ تعالیٰ کی بارگاہ سے ایک فرزند عطا ہوا۔ اور اس کا نام سیّد جنید ؒ رکھا۔ سیّد جنیدؒ جب بلوغ کی حد کو پہنچے اور علوم ظاہری و باطنی کی تحصیل میں مشغول ہوئے اور اسی شہر بغداد میں سکونت اختیار کی اور وہیں نکاح عمل میں لایا۔ اور اللہ تعالیٰ کی جانب سے ایک فرزند ارجمند عطا ہوا جس کا نام مبارک ’’ محمد مسعودؒ ‘‘ رکھا گیا۔ بڑے ہو کر محمد مسعود ؒ نے علوم و فنون کے حصول کے لیے کافی کوشش کی اور اپنے آباء و اجداد کے نقش قدم پر رہ کر علم و عرفان کا وافر حظ حاصل کیا اور عامل کامل بن گئے۔ اور اس وقت اللہ تعالیٰ کی مرضی کے مطابق بغداد شریف کے ظاہری بادشاہ کو جو حکومت کرتا تھا نے وفات پائی اور اس کا کوئی ولی عہد نہیں تھا۔ تب بغداد شریف کے لوگوں نے جب ’’ محمد مسعودؒ ‘‘ کو عالم، عاقل اور صاحب حسن کامل پایااور اسی کوتخت پر بٹھایا اور اپنا بادشاہ تسلیم کیا اور بغداد شریف کی حکومت اسی کے حوالے کی۔ اور اس زمانے میں بھی سلطنت کے کام بھی کرتے تھے اور عبادت الہیٰ کو ہاتھ سے جانے نہ دیا۔ اور ہمیشہ عبادت و ریاضت میں مشغول و مصروف رہا کرتے تھے۔ اس زمانے میں سلطان ’’ محمد مسعود‘‘ کو خواب و بیداری کے عالم میں کسی بادشاہ کے آگ میں جلنے کا واقعہ دکھایا گیا تھا۔ اس کو حکم ہوا کہ حکومت ظاہری سے مستعفی ہو جا اور حکومت باطنی کو طلب کر اور ملک کشمیر کی جانب سفر کر۔ اس خطہ کے لوگوں کو فیوض و برکات پہنچانے کیلئ روانہ ہو جا۔ اس پر انھوں نے حکومت کو خیر آباد کیا جیسا کہ سلطان ابراہیم اودھم نے اپنے وقت میں اسی طرح کی بادشاہی چھوڑ دی تھی۔ یہ بھی حکومت سے دستبردار ہو کر کشمیر تشریف لائے۔ ولی کامل تھے اور میر شاہ سیّد احمد کرمانی کی بارگاہ میں حاضر ہوئے اور ان سے فیوض و برکات حاصل کیے اور ان کے دست مبارک پر بیعت کی۔ حضرت میر شاہ سیّد احمد کرمانی رحمۃ اللہ علیہ پیار سے اور محبت کو طور پر انھیں ’’بابا‘‘ کہتے تھے اور کبھی خدمت اور ہم نشینی کی وجہ سے ’’انصاری‘‘ بھی کہتے تھے۔ کشمیریوں کی بھی یہ عام عادت ہے کہ معمر بزرگ اور والد صاحب کو تعظیم کے طور پر ’’بابا‘‘ پکارنے کا رواج ہے۔ کشمیریوں میں یہ بھی عادت ہے کہ اپنے خادموں، طالبوں اور بچوں کو ’’بابا‘‘ کے نام سے پکارتے ہیں۔ سیّد مسعود رحمۃ اللہ علیہ نے بھی کسرِ نفسی کی وجہ سے اپنا نسب سیادت پوشیدہ رکھا اور ’’ بابا مسعود اور مسعود انصاری کے نام سے مشہور ہوئے اور شہر سرینگر کے محلہ نرورہ میں قیام فرمایا۔ اور غذائی حلال کے لیے نرورہ میں ایک قطعۂ اراضی خریدا اور ملیار ’’سبزی اگانے ‘‘ کا پیشہ اختیار فرمایا۔ نیز کشمیر کے لوگوں کو خرقۂ ولایت عنایت فرمایا کرتے تھے۔ چار نکاح بھی عمل میں لائے ان میں سے ایک نکاح خاندان سیادت میں سے تھا جن کے بطن سے دو فرزند بابا یحییٰ اور بابا ابراہیم تولد ہوء۔ بابا یحییٰ کی اولاد خطہ کشمیر علاقہ کھریوشار(اسلام آباد) اور بابا ابراہیم کی اولاد موضع آکھرن علاقہ اسلام آباد میں آبادہیں۔ اور دوسری بیوی جو خاندان ملیار ان نرورہ میں سے تھی اس سے پیدا شُدہ اولاد نرورہ میں سکونت پزیر ہوئے۔ ان کی اولاد آج بھی نرورہ میں آباد ہیں۔ تیسری بیوئی لاولد تھی اور چوتھی بیوئی بادشاہ کشمیر یوسف شاہ چک کی ہمشیرہ تھی۔ اس کے بطن سے دو بیٹے بابا عبد اللہ اور بابامحمد حاجی پیدا ہوئے۔ دونوں بھائی ولی کامل تھے۔ بابا عبد اللہ نے سرینگر محلہ نرورہ قیام کیا۔ بابا محمد حاجی نے پنجاب کا رخ کیا ان کی ذریات پنجاب کے اکثر مقامات لاہور، ملتان، سورت بندر میں آباد ہیں۔ بابا عبد اللہ کے چار فرزندتھے : 1: بابا یعقوب ۔۔ ان کی اولاد موضع ترکہ پورہ علاقہ حمل ( موجودہ علاقۂ رفیع آباد) میں آباد ہیں۔ 2:بابا عبد الرّزاق سوپوری ان کی اولاد سوپور اور پیرنیاں بارہمولہ میں ہیں۔ 3: بابا تقی۔ ان کی اولاد مقام ریگی پورہ (کپوارہ) کشمیر میں ہیں۔ 4: بابا علی کے اولاد سرینگر میں آباد ہیں۔ اس بیان کا مقصد یہ ہے کہ بنیاد و ابتدا بابا مسعود کے خاندان سادات سے ہیں اور امام حسن کی اولادوں میں سے ہیں۔ اور سیادت کا نام ولایت و معرفت رب کی وجہ سے حاصل ہوا اور اپنی تواضع اور نرمی کی وجہ سے اس کو پوشیدہ رکھا۔ یہ وہ ہے جو کچھ مجھے علم ہے باقی کی خبر اللہ تعالیٰ کو ہے اور انہی کی طرف لوٹ کر جانا ہے۔ تحریر بتاریخ 14 شہرالرّمضان المبارک 1201ھ

مضمون عبارت صحیح ہے عبارت بالا صحیح ہے دستخط مولوی غلام رسول دستخط خواجہ محمد حسن نقشبندی میر واعظ کشمیر سرینگر سرینگر

اوپر کی عبارت صحیح ہے سطور بالا بالکل صحیح اور درست ہے دستخط میر محمد یاسین خانیاری دستخط محمد سلام الدّین عفی عنہ مجاور منتطم سرینگر حضرت بل سرینگر۔

  

میری تاریخ پیدائش کاغذات کے مطابق یکم جولائی 1976ء ہے۔

مقام پیدائش کنڈیاں لوات۔

میرے والد محترم اور والدہ محترمہ ؛ اور دادا محترم سبھی معلمی کے پیشہ سے وابستہ تھے۔ دادا محترم دار العلوم دیوبند کے فارغ ؛ اورینٹیل کالج لاہور سے بی ایڈ اور ٹیٹوال ہائی اسکول کے صدر مدرس تھے۔ معلمی سے بڑھ کر سیاسی شخصیت تھے۔ اور کشمیر میں ڈوگرہ راج کے خلاف اپنے خالہ زاد مولوی غلام مصطفی شاہ ممبر متحدہ کشمیر اسمبلی سے مل پہاڑی علاقوں پر مشتمل ایک ریاست قائم کرنا چاہتے تھے۔ لیکن زندگی نے مہلت نہ دی؛ اور پاکستان آرمی کے ہاتھوں گرفتار ہوکر اٹک جیل میں پابند سلاسل ہو گئے۔

جیل میں جب مولوی غلام مصطفی شاہ نے پاکستانی أسٹیبلشمنٹ کے ساتھ ایک معاہدہ کر لیا؛ تو دادا محترم کو پتہ چل گیا۔ آپ نے جا کر وہ معاہدہ اپنے ہاتھ میں لیا؛ پڑھ کر پھاڑ دیا؛ اور یہ کہتے ہوئے پاکستانی اسٹیبلشمنٹ کی طرف پھینک دیا کہ : ‘‘ کشمیر کی بات صرف کشمیر میں سرینگر یا مظفر آباد میں ہوگی ؛ أٹک جیل میں نہیں’’۔

اس کا مختصر سا تذکرہ آپ کو ریٹائرڈ جسٹس اکرم صاحب کی کتاب ‘‘ جو ہم گزار چکے ’’ میں مل سکتا ہے۔

والد محترم معلمی کے پیشہ سے وابستہ تھے۔ اور صاحب علم شخصیت تھے۔ آپ نے بھی مختلف موضوعات پر کافی کتابیں لکھی ہیں مگر ان میں سے کوئی بھی طبع نہیں ہو سکی۔

میرا داخلہ پہلی کلاس میں گورنمنٹ پرائمری اسکول کنڈیاں میں 1981ء میں ہوا۔ داخلہ کرنے والے استاذ محترم کا نام خواجہ عبد اللہ نیازی صاحب تھا۔ پھر ان کے بعد اسی پرائمری اسکول میں جن اساتذہ سے استفادہ کیا ان میں : خواجہ عبد اللہ صاحب المعروف بڑے عبد اللہ صاحب ؛ ماسٹر میر حسین صاحب آف لوات بالا؛ ماسٹر عظمت اللہ کونشی صاحب آف لوات بالا؛ ماسٹر طارق صاحب آف نیلم ؛ ماسٹر اشرف ڈار صاحب ؛ ماسٹر یوسف چوہدری صاحب اور دیگر اساتذہ سے استفادہ کیا۔

چوتھی کلام میں مڈل اسکول اٹھمقام میں منتقل ہو گیا۔ مڈل اسکول اٹھمقام میں تعلیم کے دوران مفتی عبد العزیز قاسمی صاحب کے مدرسہ دار العلوم حنفیہ اسلامیہ سے قرآن پاک کی ابتدائی تعلیم حاصل کی۔

پرائمری سطخ تک اسکول میں جن اساتذہ سے استفادہ کیا ان میں :ماسٹر عبد اللہ نیازی صاحب لوات بالا ؛  ماسٹر مولانا قاضی نذیر عالم صاحب ؛ ماسٹر غلام ربانی صاحب آف لالہ ؛ ماسٹر عبد العزیز صاحب نگدر اور دیگر اساتذہ شامل ہیں۔

پانچویں کلاس میں دوبارہ کنڈیاں چلا گیا۔ چونکہ والدہ کا تبادلہ واپس کنڈیاں ہی ہو گیا تھا۔ چھٹی کلاس میں گورنمنٹ ہائی اسکول لوات بالا میں داخلہ لیا۔ وہاں پر جن اساتذہ سے علم حاصل کیاان میں خواجہ غلام محمد شہید ؛ خواجہ عثمان مرحوم ؛ خواجہ شاہجان صاحب؛ (بعد میں زراعت افسر رہے)خواجہ محمد حنیف صاحب آف کنڈیاں؛ خواجہ محسن صاحب ؛ خواجہ ثناء اللہ صاحب خواجہ امان اللہ صاحب ؛ خواجہ شمس الدین صاحب میرزا مغل صاحب قاری نور الدین صاحب ؛ مولوی منیر شاہ صاحب ؛ حنیف ڈار صاحب ؛ حافظ مقبول ڈار صاحب ؛ مقبول انجم صاحب ؛ فضل الرحمن صاحب آف شاہ کوٹ ؛ حنیف ڈار صاحب ؛ عبد القیوم مغل صاحب؛ عبد الحمید مغل صاحب (موجودہ کمشنر مظفرآباد) اور یسین ڈار صاحب اور دیگر اساتذہ سے کسب فیض کیا۔

میٹرک تک تعلیم لوات بالا سے حاصل کی۔ اس دوران ساتویں کلاس گورنمنٹ مڈل سکون دنجر میں پڑھی۔ چونکہ والد صاحب کی ڈیوٹی اسی اسکول  میں تھی ۔

میٹرک کے بعد چونکہ ساری فیملی حنفی تھی اس لیے مدرسہ علوم شرعیہ کمیٹی چوک راولپنڈی میں داخلہ لیا  ۔واپسی پر گھر جاتے ہوئے راستہ میں مظفر آباد سے گزرتے ہوئے حضرت مولانا یونس اثری کے مدرسہ جامعہ محمدیہ مدینہ مارکیٹ میں داخلہ لے لیا۔ اور وہیں سے تعلیم کی ابتدا کی ۔

اس دوران پہلے پہلے اساتذہ میں حضرت مولانا یونس اثری  صاحب؛ حضرت مولانا شہاب الدین مدنی صاحب ؛ حضرت مولانا صدیق  خان صاحب؛ مولانا عصمت اللہ عاصم صاحب ؛ حضرت قاری شبیر احمد خواجہ صاحب سے کسب فیض کیا۔ اسی ادارہ میں حضرت مولانا حنیف صاحب؛ حضرت مولانافاروق صدیقی صاحب مولانا مطیع الرحمن صاحب مولانا شیخ محمد صاحب ؛ مولانا احمد علی توحیدی صاحب ؛ مولانا ذکریا صاحب ؛ مولانا فاروق صاحب آف گوجرانوالہ سے کسب فیض کیا۔ اس دوران مدرسہ تبدیل بھی کیا اور کچھ عرصہ کے لیے گجرات مولانا ظفر اللہ شاہ بخاری اور پھر جامعہ محمد یہ گوجرانوالہ میں حضرت مولانا عبد اللہ صاحب اور شیخ جمعہ صاحب سے کسب فیض کیا۔ اور پھر کراچی دیوبندی مکتب فکر کے مدرسہ جامعہ احسن العلوم  گلشن اقبال میں حضرت مولانا مفتی زر ولی خان صاحب رحمة اللہ علیہ کے پاس داخلہ لیا۔ اور ان سے براہ راست کسب فیض کیا۔دیگر جن اساتذہ سے یہاں پر کسب فیض کیا اان میں سے مولانا یسن صاحب مولانا سبا حسن صاحب مولانا مفتی طارق صاب بھی ہیں۔اور یہیں پر امین صفدر اوکاڑوی کے ساتھ ایک مختصر سا مناظرہ بھی ہوا۔ بعد میں پنجاب یہ مناظرہ اس طرح مشہور ہوا کہ مولانا ظفر اللہ صاحب رئیس جامعہ ابی بکر نے مناظرہ کیا’ حالانکہ ایسا نہیں تھا

پھر واپس مظفر آباد کا رخ کیا ’یہیں سے سند فراغت حاصل کی. اصدر ریاست آذاد جمون و کشمیر جناب صدر ابراہیم جان کے ہاتھوں سے سند فراغت حاصل کی.اس کے بعد دوبارہ ایک بار پھر کراچی کا رخ کیا .اور فقہ کی کچھ کتابیں پڑھنے کے لیے پھر مفتی زر ولی خان صاحب کے ہاں داجلہ لیا .

مفتی زر ولی خان صاحب کے پاس رک کر چھٹیوں میں تین بار دورہ تفسیر میں شراکت کی۔ اور مکمل تفسیر تینوں بار پڑھی۔

اسی دوران  جب شدید بیمار تھا تو پتہ چلا کہ جامعہ ابی بکر الاسلامیہ میں جامعہ اسلامیہ مدینہ منورہ کی طرف سے ایک عربی لغت کورس ہو رہا ہے۔ جس میں شرکت کی اور اسی کورس کی بنیاد پر جامعہ اسلامیہ مدینہ منورہ میں داخلہ ہو گیا۔اس کورس میں نمایاں استاذ ڈاکٹر علی الحکمی اور شیخ ابراہیم الشمسان صاحب تھے۔

جامعہ اسلامیہ میں تعلیم کے دوران عربی رسالہ ‘‘ اہمیۃ الجہاد فی نشر الدعوۃ الاسلامیہ اور التطور العمرانی فی مدینہ النبویہ فی عصر الاموی اور احسن الاثاث فی اماکن الثلاث تحریر کیں۔ جب کہ اردو میں پہلی کتاب ‘‘محاسن دین اسلام ’’ بھی اسی دوران لکھی گئی۔

مدینہ یونیورسٹی میں جن اساتذہ سے کسب فیض کیا ان میں سے نمایاں نام شیخ ابراہیم الشمسان ؛ شیح عبد اللہ الجمال ؛ ڈاکٹر عبد الرحیم المغذوی ؛ شیخ سعود الخلف ’ ڈاکٹر عبد اللہ علی ابو سیف۔ ڈاکٹر عبد العزیز الشبل ؛ ڈاکٹر عبد الرحمن الجربوع ؛ شیخ صالح السندی ’ ڈاکٹر قاری ایوب امام مسجد نبوی اور دیگر اساتذہ شامل ہیں۔

اس کے علاوہ سعودیہ میں مختلف علمی دوروں میں جن اساتذہ سے کسب فیض کیا ان میں ڈاکٹر علی عبد الرحمن الحذیفی امام مسجد نبوی ؛شیخ عبد المحسن العباد (مدرس مسجد نبوی ) شیخ عبد الرحمن السدیس اور دیگر اساتذہ شامل ہیں۔

جامعہ اسلامیہ مدینہ طیبہ سے فراغت کے بعد جالیات تنعیم مکہ مکرمہ میں ایک سال کام کیا۔ پھر جالیات طائف مندوبیہ مسرہ میں اور پھر ڈیڑھ سال جالیات خبر میں کام کیا۔

اسی دوران کئی کتب کے ترجمے کیے۔ اور نئی کتابیں بھی تحریر کیں ۔ جن میں محسن اعظم ؛ رسول اللہﷺ کی سیرت پر ہے۔ اسی عرصہ میں گلہائے رنگا رنگ بھی لکھی۔ اور حقیقت شہادتین کا ترجمہ کیا۔

جالیات خبر کے عرصہ میں ابن عثیمین رحمہ اللہ کے کئی علمی رسائل ترجمہ کیے اور سیرت نبوی کا ایک بڑا کام شروع کیا جو تقریباً بیس جلدوں میں آنا تھا۔ اسی دوران مولانا منیر قمر صاحب جو ہمارے ساتھی تھے ؛ نے بتایا کہ اس منصوبے پر دار السلام کا ادارہ کام کر رہا ہے تو میں نے اپنے کام کو روک لیا۔اور عقائد کی کتابوں پر کام شروع کیا۔ اس دوران پہلی کتاب شرح السنہ امام بربہاری کی کتاب پر دو شروحات لکھیں اور ترجمہ کیا۔ ان میں سے ایک طویل شرح چھپ چکی ہے۔ اور دوسری مختصر شرح ابھی تک نہیں چھپی  ۔

تاہم اس مطبوع شرح کے بعض مقامات پر پبلشر الفرقان ٹرسٹ نے بغیر پوچھے اور بتائے اپنی مرضی سے تبدیلی کی ہے۔ جو ایک علمی خیانت ہے۔ اور اس لحاظ سے یہ شرح ناقابل اعتبار ٹھہرتی ہے۔

اس کے بعد پھر کئی ایک کتابوں پر کام کیا۔ جن میں ہدیہ الحیاری فی اجوبہ یہود و نصاری اور زاد المعاد ابن قیم کی بھی شامل ہے۔ مگر ہنوز طبع نہیں ہوئی۔

دیگر کتابوں میں مسائل ا عتقاد از بن باز

صفۃ الحج والعمرہ ابن باز اور تعلیقات سلفیہ علی عقیدہ طحاویہ از ابن باز و البانی شامل ہیں۔

فتاوی ارکان اسلام ؛ اصول فقہ ؛ اصول تفسیر ؛ اصطلاحا ت المحدثین ؛ اختلاف الفقہاء اور ابن عثیمین کی دیگر کتابیں شامل ہیں۔

ایسے ہی امام ابن تیمیہ کی کافی کتب پر کام کا موقع ملا جن میں سے اہم ترین کتاب منہاج السنہ النبویہ فی الرد علی الشیعہ والقدریہ شامل ہے۔ اس پر میرے تین کام ہیں۔

ایک المنتقی کی تصحیح ہے جس کا ترجمہ پروفیسر حریری رحمہ اللہ نے کیا ہے۔

اس کے اختصار کا ترجمہ ہے جس پر تعلیقات اور حواشی بھی ہیں۔یہ کتاب طبع ہوکر مقبولیت حاصل کر چکی ہے۔ اس کتاب کو دیکھ کر مفتی زر ولی خان صاحب نے عرفات میں ایک ہزار ریال انعام بھی دیے تھے۔ اور مکمل کتاب کا ترجمہ اپنے خرچ پر چھاپ کر تقسیم کرنے اور کراچی کے بڑے ہوٹل میں ایک اعزازی تقریب رکھنے کا وعدہ بھی کیا تھا۔ یہ ترجمہ ان کی زندگی میں مکمل ہو چکا تھا۔ مگر پروف اور نظر ثانی میں تاخیر ہو گئی اور مفتی صاحب اپنے رب کے پاس پہنچ گئے۔

تألیفات:

محاسن اسلام مطول۔غیر مطبوع ۔

محاسن اسلام مختصر ۔ غیر مطبوع ۔

نصرة الرسول ۔ غیر مطبوع ۔

راہ نجا ت: ۔ غیر مطبوع ۔

مختصر شرح شرح السنہ ۔ غیر مطبوع ۔

سلفی بہشتی زیور ۔ غیر مطبوع ۔

لا إلہ إلا اللہ محمد رسول اللہ (کلمہ طیبہ کے ارکان ؛ شرائط اور واجبات ۔ غیر مطبوع ۔

حقوق صحابہ و اہل بیت ۔ غیر مطبوع ۔

مطبوعہ کتب :

تحفہ وقت

توبہ و تقوی

گستاخ رسول کی شرعی سزا۔

روؤف رحیم صلی اللہ علیہ وسلم ۔

آسان حج و عمرہ ۔

فرصت کے لمحات

مقالات توحید ۔